CELEX: 32002R2097
Language: el
Date: 2002-11-27 00:00:00
Title: Κανονισμός (ΕΚ) αριθ. 2097/2002 της Επιτροπής, της 27ης Νοεμβρίου 2002, για την τροποποίηση του κανονισμού (ΕΚ) αριθ. 94/2002 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 2826/2000 του Συμβουλίου, σχετικά με ενέργειες ενημέρωσης και προώθησης των γεωργικών προϊόντων στην εσωτερική αγορά

Avis juridique important

|

32002R2097

Κανονισμός (ΕΚ) αριθ. 2097/2002 της Επιτροπής, της 27ης Νοεμβρίου 2002, για την τροποποίηση του κανονισμού (ΕΚ) αριθ. 94/2002 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 2826/2000 του Συμβουλίου, σχετικά με ενέργειες ενημέρωσης και προώθησης των γεωργικών προϊόντων στην εσωτερική αγορά  

Επίσημη Εφημερίδα αριθ. L 323 της 28/11/2002 σ. 0041 - 0045

Κανονισμός (ΕΚ) αριθ. 2097/2002 της Επιτροπήςτης 27ης Νοεμβρίου 2002για την τροποποίηση του κανονισμού (ΕΚ) αριθ. 94/2002 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 2826/2000 του Συμβουλίου, σχετικά με ενέργειες ενημέρωσης και προώθησης των γεωργικών προϊόντων στην εσωτερική αγοράΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2826/2000 του Συμβουλίου, της 19ης Δεκεμβρίου 2000, σχετικά με ενέργειες ενημέρωσης και προώθησης των γεωργικών προϊόντων στην εσωτερική αγορά(1), και ιδίως το άρθρο 12,Εκτιμώντας τα ακόλουθα:(1) Το άρθρο 5 παράγραφος 1 του κανονισμού (ΕΚ) αριθ. 94/2002 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 1186/2002(3), έχει προβλέψει, για την εκτέλεση των ενεργειών που αποτελούν μέρος προγραμμάτων που αναφέρονται στο άρθρο 6 του κανονισμού (ΕΚ) αριθ. 2826/2000, την 15η Ιουνίου κάθε έτους ως προθεσμία λήξεως για την υποβολή, στο σχετικό κράτος μέλος, των προγραμμάτων από επαγγελματικές ή διεπαγγελματικές οργανώσεις της Κοινότητας.(2) Λόγω της μικρής απορρόφησης των διαθέσιμων χρηματικών μέσων που προβλέπονται από τα μέτρα στήριξης στις ενέργειες ενημέρωσης και προώθησης κατά την πρώτη εφαρμογή τους τον Αύγουστο του 2002, πρέπει να προβλεφθεί η δυνατότητα για τις οργανώσεις αυτές να υποβάλουν νέα προγράμματα ενεργειών.(3) Χρήσιμο είναι συνεπώς να προβλεφθεί κάθε έτος η δυνατότητα υποβολής δύο φορές ετησίως των νέων προγραμμάτων ενεργειών.(4) Λαμβάνοντας υπόψη αφενός μεν την πείρα που αποκτήθηκε κατά την εξέταση των προγραμμάτων που υποβλήθηκαν στους τομείς της πληροφόρησης επί των κοινοτικών συστημάτων των ΠΟΠ, ΠΓΕ και ΕΠΠ και της βιολογικής παραγωγής και αφετέρου την εξέλιξη της κοινοτικής πολιτικής στους τομείς αυτούς, πρέπει να προσαρμοστούν οι κατευθυντήριες γραμμές των τομέων αυτών.(5) Πρέπει συνεπώς να τροποποιηθεί ο κανονισμός (ΕΚ) αριθ. 94/2002.(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινής συνεδρίασης των επιτροπών διαχείρισης-προώθησης των γεωργικών προϊόντων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 94/2002 τροποποιείται ως εξής:1. Στο άρθρο 5 παράγραφος 1, η πρώτη φράση αντικαθίσταται από το ακόλουθο κείμενο:"Για την εκτέλεση των ενεργειών που αποτελούν μέρος των προγραμμάτων που αναφέρονται στο άρθρο 6, του κανονισμού (ΕΚ) αριθ. 2826/2000, το ενδιαφερόμενο κράτος μέλος δέχεται, κατόπιν πρόσκλησης για την υποβολή προτάσεων, κάθε έτος, το αργότερο στις 31 Ιανουαρίου και στις 31 Ιουλίου, προγράμματα από επαγγελματικές ή διεπαγγελματικές οργανώσεις της Κοινότητας, αντιπροσωπευτικές του σχετικού τομέα ή των σχετικών τομέων."2. Το άρθρο 7 τροποποιείται ως εξής:α) στην παράγραφο 1, η πρώτη φράση αντικαθίσταται από το ακόλουθο κείμενο:"Κάθε έτος, το αργότερο στις 31 Μαρτίου και στις 30 Σεπτεμβρίου, τα κράτη μέλη διαβιβάζουν στην Επιτροπή τον κατάλογο των προγραμμάτων και των οργανισμών εκτέλεσης που έχουν επιλεγεί καθώς και αντίγραφο των εν λόγω προγραμμάτων."β) στην παράγραφο 3, το πρώτο εδάφιο αντικαθίσταται από το ακόλουθο κείμενο:"Μετά την εξέταση των προγραμμάτων που εμφαίνονται στον οριστικό κατάλογο που αναφέρεται στο άρθρο 6 παράγραφος 3 τρίτο εδάφιο του κανονισμού (ΕΚ) αριθ. 2826/2000, η Επιτροπή, το αργότερο στις 31 Μαΐου και στις 15 Δεκεμβρίου, αποφασίζει για τα προγράμματα που δύναται να συγχρηματοδοτήσει στο πλαίσιο των ενδεικτικών προϋπολογισμών που εμφαίνονται στο παράρτημα ΙΙΙ του παρόντος κανονισμού."3. Το παράρτημα ΙΙΙ τροποποιείται σύμφωνα με το παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 27 Νοεμβρίου 2002.Για την ΕπιτροπήFranz FischlerΜέλος της Επιτροπής(1) ΕΕ L 328 της 21.12.2000, σ. 2.(2) ΕΕ L 17 της 19.1.2002, σ. 20.(3) ΕΕ L 173 της 3.7.2002, σ. 4.ΠΑΡΑΡΤΗΜΑΤο παράρτημα III του κανονισμού (ΕΚ) αριθ. 94/2002 τροποποιείται ως εξής:1. Το μέρος με τίτλο "Πληροφόρηση σχετικά με το κοινοτικό σύστημα προστατευόμενων ονομασιών προέλευσης (ΠΟΠ), προστατευόμενων γεωγραφικών ενδείξεων (ΠΓΕ) και εγγυημένων παραδοσιακών προϊόντων (ΕΠΠ) καθώς και τους αντίστοιχους λογοτύπους" αντικαθίσταται από το ακόλουθο κείμενο:1. ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣΗ ενημερωτική εκστρατεία που διεξήγαγε η Κοινότητα κατά το 1996-1998 αποτέλεσε μια πρώτη προσπάθεια να γίνει γνωστή η ύπαρξη, η σημασία και τα πλεονεκτήματα των δύο ευρωπαϊκών συστημάτων για την αξιοποίηση και προστασία των γεωργικών ειδών διατροφής που παρουσιάζουν ιδιαίτερα χαρακτηριστικά.Λαμβανομένης υπόψη της περιορισμένης διάρκειας της εκστρατείας αυτής, κρίνεται σκόπιμο να ενισχυθεί η φήμη των ονομασιών αυτών, οι οποίες αφορούν επί του παρόντος περίπου 600 προϊόντα της Κοινότητας, με τη συνέχιση των ενεργειών πληροφόρησης όσον αφορά τη σημασία και τα πλεονεκτήματά τους. Η πληροφόρηση αυτή θα αφορά επίσης τους κοινοτικούς λογοτύπους που έχουν δημιουργηθεί για το σκοπό αυτό, και ιδίως το λογότυπο που αφορά τις ΠΟΠ/ΠΓΕ, ο οποίος θεσπίστηκε το 1998.2. ΣΤΟΧΟΙ- Να διασφαλισθεί λεπτομερής πληροφόρηση επί του περιεχομένου των συστημάτων ποιότητας και των αποτελεσμάτων τους επί της αξιολόγησης και της προστασίας των καταχωρισμένων προϊόντων.- Με διαφημιστικές εκστρατείες που προέρχονται από ένα μόνο κράτος μέλος ή περισσότερα κράτη μέλη να προβληθούν το περιεχόμενο και ο ευρωπαϊκός χαρακτήρας των συστημάτων ποιότητας των γεωργικών προϊόντων διατροφής.- Να ενθαρρυνθούν οι παραγωγοί και οι μεταποιητές οι οποίοι δεν έχουν ακόμη προσχωρήσει στο κοινοτικό σύστημα ποιότητας να χρησιμοποιήσουν ένα τέτοιο σύστημα συμμορφούμενοι προς τις προδιαγραφές των διάφορων καταχωρισμένων προϊόντων.- Να τονωθεί η ζήτηση των σχετικών προϊόντων ενημερώνοντας τους καταναλωτές και τους διανομείς σχετικά με την ύπαρξη, τη σημασία και τα πλεονεκτήματα των συστημάτων και των λογοτύπων τους καθώς και σχετικά με τους όρους παροχής των ονομασιών και τους σχετικούς ελέγχους καθώς και σχετικά με τους όρους παροχής των ονομασιών, το σύστημα εντοπισμού της προέλευσης καθώς και τους σχετικούς ελέγχους.3. ΚΥΡΙΟΤΕΡΕΣ ΟΜΑΔΕΣ-ΣΤΟΧΟΙ- Παραγωγοί και μεταποιητές καθώς και οι ενώσεις τους.- Διανομείς (μεγάλες εταιρείες διανομής, χονδρέμποροι, λιανικό εμπόριο, εστιατόρια) καθώς και οι ενώσεις τους.- Καταναλωτές και οι ενώσεις τους.- Παράγοντες διαμόρφωσης της κοινής γνώμης.4. ΒΑΣΙΚΑ ΜΗΝΥΜΑΤΑ- Ιδιομορφία του προϊόντος ή των προϊόντων που συνδέονται με τη γεωγραφική προέλευση (ΠΟΠ/ΠΓΕ), και ιδίως όσον αφορά τα στοιχεία που αιτιολογούν τη σχέση με το γεωγραφικό περιβάλλον ή με τη γεωγραφική καταγωγή και με τη φήμη του. Προτεραιότητα θα δοθεί στις εκστρατείες που αφορούν πολλά προϊόντα που προέρχονται από ένα μόνο κράτος μέλος ή από περισσότερα κράτη μέλη.- Ιδιομορφία του προϊόντος ή των προϊόντων που συνδέεται με τον ιδιαίτερο και παραδοσιακό τρόπο παραγωγής του, ανεξάρτητα από τη ζώνη παραγωγής (ΕΠΠ).- Πτυχές που αφορούν την ποιότητα και που είναι δυνατόν να προβληθούν (ασφάλεια, οργανοληπτική και θρεπτική αξία, δυνατότητα προσδιορισμού της προέλευσης).- Μεγάλη διαφοροποίηση, πλούτος και γεύση των σχετικών προϊόντων.- Παρουσίαση ορισμένων προϊόντων που έχουν καταχωρισθεί ως ΠΟΠ/ΠΓΕ ή ως ΕΠΠ, παράδειγμα επιτυχημένης αξιοποίησης των τροφίμων με ιδιαίτερο χαρακτήρα.- Στόχοι του συστήματος: αξιοποίηση και προστασία των καταχωρισμένων προϊόντων, κυρίως με την καταπολέμηση των αντιποιήσεων και απομιμήσεων των προστατευμένων προελεύσεων.5. ΒΑΣΙΚΑ ΜΕΣΑ- Ηλεκτρονικά μέσα (ιστοσελίδα στο Διαδίκτυο).- Δημόσιες σχέσεις με τα μέσα ενημέρωσης (εξειδικευμένος τύπος, γυναικείος τύπος, περιοδικά μαγειρικής).- Επαφές με τις ενώσεις καταναλωτών.- Ενημέρωση στους τόπους πώλησης.- Οπτικοακουστικά μέσα ενημέρωσης.- Γραπτή τεκμηρίωση (έντυπα, φυλλάδια και λοιπά).- Συμμετοχή σε εκθέσεις.- Διαφήμιση στον εξειδικευμένο τύπο.- Για τα προγράμματα που υποβάλλονται από ένα ή περισσότερα κράτη μέλη, ενέργειες ενημέρωσης και κατάρτισης στα κοινοτικά συστήματα ΠΟΠ/ΠΓΕ/ΕΠΠΠ.6. ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣΑπό 24 έως 36 μήνες με καθορισμένους στόχους για κάθε στάδιο.7. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ4 εκατομμύρια ευρώ.2. Το μέρος με τίτλο "Βιολογική παραγωγή" αντικαθίσταται από το ακόλουθο κείμενο:1. ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣΗ κατανάλωση προϊόντων που παράγονται με βιολογικές μεθόδους παραγωγής είναι ιδιαίτερα έντονη στους αστικούς πληθυσμούς, αλλά το ποσοστό που καταλαμβάνουν τα προϊόντα αυτά στην αγορά είναι ακόμη αρκετά περιορισμένο.Το επίπεδο γνώσης των καταναλωτών και των άλλων ενδιαφερόμενων μερών στα χαρακτηριστικά της μεθόδου της βιολογικής γεωργίας είναι ακόμη αρκετά χαμηλό.2. ΣΤΟΧΟΙ- Να ενθαρρυνθεί η κατανάλωση προϊόντων που έχουν παραχθεί με βιολογικές μεθόδους.- Να διευρυνθούν οι γνώσεις των καταναλωτών, των γεωργών, των μεταποιητών και των διανομέων όσον αφορά τη βιολογική γεωργία και τα προϊόντα της.- Να γίνουν γνωστοί στο ευρύ κοινό οι κοινοτικοί κανόνες που διέπουν τις μεθόδους βιολογικής παραγωγής, τους διενεργούμενους ελέγχους και τον κοινοτικό λογότυπο για τον τρόπο βιολογικής παραγωγής.3. ΚΥΡΙΟΤΕΡΕΣ ΟΜΑΔΕΣ-ΣΤΟΧΟΙ- Καταναλωτές κατά κανόνα ή ειδικές ομάδες στόχοι καταναλωτών.- Γεωργοί, μεταποιητές και διανομείς (μεγάλες εταιρείες διανομής, χονδρέμποροι, εστιατόρια/καντίνες, σημεία πώλησης).- Παράγοντες διαμόρφωσης της κοινής γνώμης.4. ΒΑΣΙΚΑ ΜΗΝΥΜΑΤΑ- Τα βιολογικά προϊόντα είναι φυσικά, προσαρμοσμένα στη σύγχρονη καθημερινή ζωή, τα οποία καταναλώνονται με ευχαρίστηση. Τα βιολογικά προϊόντα προκύπτουν από μεθόδους παραγωγής που σέβονται το περιβάλλον και την καλή διαβίωση των ζώων. Τα προϊόντα υπόκεινται σε αυστηρούς κανόνες όσον αφορά την παραγωγή και τη δυνατότητα προσδιορισμού της προέλευσης. Η συμμόρφωσή τους εξακριβώνεται καθ' όλη τη διάρκεια της τροφικής αλυσίδας από ανεξάρτητους οργανισμούς και από δημόσιους οργανισμούς.- Πληροφορίες για τον κοινοτικό λογότυπο (αυτές μπορούν να συμπληρωθούν με πληροφορίες όσον αφορά τους λογοτύπους που έχουν θεσπιστεί στα άλλα κράτη μέλη, με την προϋπόθεση ότι οι προδιαγραφές τους ανταποκρίνονται σε αυστηρότερους όρους από αυτούς που έχουν καθοριστεί για τον κοινοτικό λογότυπο).(Τα μηνύματα πρέπει να είναι ορθά επιλεγμένα και θετικά· τα μηνύματα που προορίζονται για τους καταναλωτές πρέπει να λαμβάνουν υπόψη τους ειδικά υποδείγματα κατανάλωσης των διάφορων ομάδων στόχων.Η χρήση της λέξης "βιολογικό" ή "οργανικό" και ισοδυνάμων της σε άλλες γλώσσες όσον αφορά τα προϊόντα διατροφής προστατεύεται διά νόμου. Ο κοινοτικός λογότυπος αποτελεί το σύμβολο για τα βιολογικά προϊόντα το οποίο είναι κατανοητό σε όλη την Ευρωπαϊκή Ένωση και σημαίνει ότι τα προϊόντα πληρούν αυστηρά κριτήρια παραγωγής στην ΕΕ και έχουν ελεγχθεί αυστηρά).5. ΒΑΣΙΚΑ ΜΕΣΑ- Ηλεκτρονικά μέσα (π.χ. ιστοσελίδα στο Διαδίκτυο) και οπτικοακουστικά μέσα.- Τηλεφωνική γραμμή παροχής πληροφοριών.- Δημόσιες σχέσεις με τα μέσα ενημέρωσης (ειδικευμένοι δημοσιογράφοι, γυναικείος τύπος, περιοδικά μαγειρικής, ραδιοφωνικές και τηλεοπτικές εκπομπές για τα βιολογικά προϊόντα διατροφής ή τη μαγειρική).- Επαφές με γιατρούς, διαιτολόγους, εκπαιδευτικούς και άλλες ειδικές ομάδες.- Ενημέρωση και επίδειξη στα σημεία πώλησης.- Άλλα γραπτά μέσα (έντυπα, φυλλάδια κ.λπ.).- Διαφήμιση στον τύπο ή στον εξειδικευμένο τύπο.6. ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣΑπό 12 έως 36 μήνες, με προτίμηση στα πολυετή προγράμματα με καθορισμένους στόχους για κάθε στάδιο.7. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ6 εκατομμύρια ευρώ.